钦定古今图书集成/明伦汇编/氏族典/第451卷 > 《廖用贤尚友录》 > 范乔
## 钦定古今图书集成/明伦汇编/氏族典/第451卷 > 《廖用贤尚友录》 > 范乔

按《晋书范粲传》：“粲子乔，字伯孙，好学不倦。父粲阳狂
不言。乔与二弟并弃学业，绝人事，侍疾家庭。至粲没
足不出邑里。元康中，诏求廉让冲退，履道寒素者，尚
书郎王琨乃荐乔，除乐安令，辞疾不拜。乔凡一举孝
廉，八荐公府，再举清白异行，又举寒素，一无所就。以
元康八年卒。”